
Dari Abu Tsabit, dalam suatu riwayat 
lain disebut- kan Abu Said dan dalam riwayat lain 
pula disebutkan Abulwalid, yaitu Sahi bin Hanif 
r.a., dan dia pernah menyaksikan peperangan 
Badar, bahwasanya Nabi s.a.w. bersabda: 

"Barangsiapa yang memohonkan kepada 
Allah Ta'ala supaya dimatikan syahid dan 
permohonannya itu dengan secara yang 
sebenar-benarnya, maka Allah akan 
menyampaikan orang itu ke tingkat orang-orang 
yang mati syahid, sekalipun ia mati di atas 
tempat tidurnya." (Riwayat Muslim) 

Hadith 57, Bab 4, Bab Kebenaran, Kitab 
Riyadhus Shalihin 

MUHAMMAD ABDUL 
HAMID AHMAD 


(Bapa seluruhMahasiswa , 1329-1412 H. 11911- 
1992 M. 



Kelahiran dan Masa Kecil 
Muhammad Abdul Hamid Ahmad 


Muhammad Abdul Hamid Ahmad dilahirkan di 
Buhairoh, Syibrahit, pada 23 September 1911 Beliau 
dibesarkan di dalam keluarga yang kuat berpegang 
kepada ajaran agama. Ayah dan datuknya termasuk di 
dalam keluarga besar Al-Azhar. Ayahnya mendapat 
diploma tinggi (Highest Diploma awarded by Al-Azhar 
University) dan bekeija sebagai peguam rasmi. 

Muhammad Abdul Hamid Ahmad memulakan 
pengajiannya dan menghafaz Al-Qur'an dengan 
beberapa guru di kampungnya, kemudian beliau 
pindah ke Kairo bersama ayahnya untuk melanjutkan 
pelajaran di sekolah yayasan Islamiyah dan mendapat 
ijazah ibtida'iyah (sekolah rendah). Beliau 
meneruskan pengajian di Sekolah Ibrahimiyah dan 
mendapat ijazah Sekolah Menengah (SMU) dalam 
jurusan sastera, kemudian memasuki Fakulti Adab di 
Universiti Mesir, dalam jurusan bahasa Arab. Beliau 
menamatkan pengajian pada tahun 1938. Beliau 
dilantik menjadi staf pengajar Madrasah Ikhwanul 
Muslimin dan menjawat jawatan sebagai setiausaha 
redaksi majalah An-Nadzir yang diarahkan oleh Ustadz 
ShalihAsymawi. 

Interaksi Muhammad Abdul Hamid 
Ahmad dengan Ikhwan 

Muhammad Abdul Hamid Ahmad mula mengenali 

Ikhwanul Muslimin sejak menjadi mahasiswa pada tahun 

1933 atas bimbingan Syaikh Thanthawi J auhari. Ketika 

beliau dan lakan-iakannya sedang merencanakan 

pendirian organisasi keislaman, Syaikh Thanthawi 

menganjurkan mereka bergabung dengan Ikhwanul 

Muslimin. Menurut Syaikh Thanthawi, jamaah ini 

memandang Islam sebagai agama, negara, ibadah, dan 

kepimpinan. Jamaah tersebut sangat serius dalam 

mentarbiyah 

anggotanya Tarbiyah 

yang diterapkan bukan 

hanya sekadar teori, 

tetapi amat beraplikasi, 

dalam bentuk rib/ah, 

pengumpulan, dakwah 

fardiyab, dan dakwah 

kolektif melalui masjid 

dan perkumpulan. 

Syaikh Thanthawi juga 

memuji pendirian 

J amaah Ikhwanul Muslimin, Imam Asy- Syahid Hasan Al- 

Banna Bahkan, Syaikh Al-Azhar, Mushthafa Al- Marahi, 

memberikan cadangan kepada Al-Banna untuk menerajui 

majalah Al-Manar setelah pemegang asalnya, Syaikh 

Muhammad Rasyid Ridha, meninggal dunia Tiada pilihan 

bagi Ustadz Muhammad Abdul Hamid dan enam 

rakannya, kecuali mengikati nasihat Syaikh Thanthawi 

J auhari. Mulailah mereka bergabung dengan Ikhwanul 

Muslimin. 

Mereka bertemu dengan Imam Al-Banna di 
dalam kediaman Syaikh Thanthawi J auhari. Inilah 
pertemuan pertama mereka dengan Ikhwan. 
Selanjutnya, Ustadz Muhammad Abdul Hamid 
dipilih menjadi penyelia mahasiswa. 

Muhammad Abdul Hamid Ahmad yang 
Saya Kenal 

Saya mengenali Ustadz Muhammad Abdul Hamid 
Ahmad melalui tulisannya di dalam majalah mingguan 
Ikhwanul Mushmin, pada akhir tahun 1940- an. Saya 
bertemu dengannya di Mesir, ketika mereka sedang 
melakukan aktiviti-aktiviti di kalangan mahasiswa 
Beliau mempunyai pengalaman yang banyak di 
dalam dakwah kampus. Beliau juga merupakan salah 


seorang mahasiswa pertama yang bergabung dengan 
pergerakan Islam, iaitu ketika kuliah Fakulti Adab 
Universiti Kairo. Kerana itu beliau digelar sebagai 
Abui Jami'iyin (Bapa kepada semua Mahasiswa) 
Ikhwanul Muslimin. 

Aktiviti-aktiviti Muhammad Abdul 
Hamid Ahmad 

Setelah tamat pengajian dalam pengajian tinggi, 
Muhammad Abdul Hamid Ahmad aktif di dalam dunia 
pendidikan Mesir, Iraq, dan J ordan. Pada tahun 1941, 

beliau menjadi guru 
siswazah di dalam sekolah- 
sekolah peringkat 

menengah Iraq. Setelah Dr. 
Husain Kamaluddin 

menjadi tutor di Fakulti 
Teknik Baghdad, dan 
kedua-duanya bekerjasama 
untuk menyebarkan 
dakwah Islam di Iraq. 
Merekalah yang 

mencungkil bakal Ikhwan 
di Iraq. Tambahan lagi, dakwah mereka di Iraq 
diperkuatkan oleh Ustadz Shawwaf yang lulus dari Al- 
Azhar. 

Pada tahun 1946, Ustadz Muhammad Abdul 
Hamid meninggalkan Iraq dan menuju ke Mesir, 
untuk menerima amanah sebagai guru, penceramah, 
dan penulis di dalam surat khabar harian Al- Ikhwan 
Al-Muslimun, yang diterbitkan pada tahun itu juga 
Pada tahun 1948/ 1949, beliau mengajar Kuliah Ilmiah 
di Universiti Islamiyah J ordan, atas pemintaan Muracpb 
AmJ ordan, H. AbduHathifAbu Qauiah. 

Tanggal 8 Disember 1948, Muhammad Abdul 
Hamid Ahmad pulang ke Mesir. Ketika itu, J amaah 
Ikhwanul Muslimin Mesir dibubarkan, seluruh 
anggotanya ditangkap dan dimasukkan ke dalam 
penjara. 

Pada tahun 1954, 1960, dan 1965 Muhammad 
Abdul Hamid Ahmad dimasukkan ke dalam penjara. 
Setelah keluar dari penjara, beliau menunaikan haji 
dan menetap di Arab Saudi, menjadi penasihat di 
dalam Pengarah Pendidikan Wanita Makkah Al- 
Mukarramah. Pada dua tahun berikutnya, beliau 
diberi tanggungjawab memegang jawatan di dalam 
Kementerian Pendidikan dan dilantik sebagai 

pengarah serta pengajar Manarah Jeddah. Dua 
tahun berikutnya, beliau dinaikkan pangkat di 
Kementerian Urusan Haji serta menjadi siding redaksi 
majalah At-Tadlamun Al-Islami, yang diterbitkan 
oleh kementerian tersebut. 


Muhammad Abdul Hamid Ahmad menjadi tutor 
di dalam jurusan dakwah Universiti King Abdul Aziz. 
Dekan Fakulti Syariahnya ketika itu ialah Syaikh 
Muhammad Al- Ghazali. 


Muhammad Abdul Hamid Ahmad pernah 
berkunjung ke negara-negara Syam dan Teluk. Pekerjaan 
terakhirnya ialah menjadi tutor di Universiti Ummul 
Qura, Makkah Al-Mukarramah selama sembilan tahun, 
iaitu sehingga tahun 1985. 



J asa-jasa Muhammad Abdul Hamid 
Ahmad 


Muhammad Abdul Hamid Ahmad mencungkil 
bakat-bakat generasi muda di Iraq, Mesir, J ordan, dan 
Arab Saudi. Murid-muridnya merupakan perintis 
shahwab (kebangkitan) Islam di negara-negara 
tersebut dan menjadi tumpuan harapan kebangkitan 
serta kembalinya Islam sebagai sistem hidup alam. 

Ustadz Muhammad Abdul Hamid Ahmad 
merupakan salah seorang tokoh Islam kontemporari 
dan dai yang menghabiskan umur untuk menyebarkan 
risalah dakwah. Hidupnya hanya mengumpulkan 
aktiviti, dinamisme, dan gerakan yang tidak pernah 
surut, meskipun usianya sudah senja dan berbagai-bagai 
penyakit menyerangnya. 

Cita-dtanya ialah menyampaikan dakwah kepada 
manusia, terutamanya para pemuda dan kaum 
intelektual. 


Usaha Muhammad Abdul Hamid Ahmad 
membuahkan hasil yang cemerlang, berupa 
generasi muda yang menyebarkan amanah dakwah. 
Mereka meyakini Islam sebagai aqidah, ibadah, sistem, 
undang-undang, politik, hukum, dan perundangan. 
Mereka menerapkan pema-haman syamil di dalam 
kehidupan, menyeru manusia untuk menerapkannya, 
bersabar atas berbagai-bagai ujian, menentang penguasa 
-penguasa zalim, dan membebaskan diri mereka 
daripada fitnah dunia. 

Allah Ta'ala berfirman, 

"Maka di antara mereka ada yang gugur. Dan di 
antara mereka ada (pula) yang menunggu-nunggu 


dan mereka sedikit pun tidak merubah (janjinya). 
"(Al-Ahzab: 23) 

Kajian, ceramah, seminar, dan dialog-dialog 
Muhammad Abdul Hamid Ahmad memberikan 
kepuasan intelektual dan ruhani kepada kami, semasa 
kuliah beliau di Mesir antara tahun 1950 sehingga 
1954. 

Kami amat rajin menghadiri kajian Muhammad 
Abdul Hamid Ahmad, kerana itu merupakan bekalan 
bagi pemuda seperti kami. Lebih-lebih lagi ketika 
pemikiran dan aliran asing menyerbu dunia Islam 
ketika Perang Dunia II, melalui kaum Barat dan 
pendukung Imperialisme yang melepaskan agama 
mereka, lalu mengikuti apa saja yang datang dari 
penjajah tanpa memikirkan benar mahupun salah, 
bermanfaat ataupun berbahaya Mereka merupakan 
orang-orangyangtidakmempunyai pendirian, mengalir 
bersama arus, dan mengikut hawa nafsu, meskipun 
akan membawa mereka kepada kehancuran. 

Ustadz Muhammad Abdul Hamid Ahmad 
merupakan salah seorang murid Imam Asy- Syahid 
Hasan Al-Banna yang cerdas pemikiran, ruhani, dan 
manhaj dakwah. 

Muhammad Abdul Hamid Ahmad banyak 
dipengaruhi oleh pendidikan Imam Al-Banna yang 
syamil, lengkap, memerhatikan kaum muslimin di 
semua tempat, menanam aqidah yang benar di jiwa 
kaum muslimin, dan menawarkan Islam sebagai 
alternatif pengganti undang-undang produk manusia. 
Pergerakan Imam Al-Banna menurutnya merupakan 
gerakan perbaikan yang lurus, sebagaimana 
gerakan-gerakan lain yang menyertai atau 
mendahuluinya. Seperti gerakan Salafi yang didirikan 
Imam Muhammad bin Abdul Wahhab, gerakan 
Sanusia di Libya, Jamiyatu Ulama 'ilMuslimin di 
Aljazair, dan lainnya. 

Aktivis dakwah yang benar ialah aktivis yang 
bergerak bersama ajaran Islam yang berasal dari Al- 
Qur'an dan As- Sunah. Tidak tunduk pada pujukan 
syaitan dan syahwat, tetapi istiqomah meniti jalan 
lurus yang membawa kepada keredhaan Allah Ta'ala. 

Ustadz Muhammad Hamid Abun Nashr, 
Mursyid 'Am Keempat Ikhwanul Muslimin berkata. 
"Orang beriman kepada Allah Ta'ala sangat banyak 
Tetapi, hanya sedikit dari mereka yang memenuh 
janjinya kepada Allah Ta'ala. Di antara mereka ada yanc 

menemui Allah dan sebahagian lain hanya menunggu. 
Mereka tidak mengubah keyakinannya sedikit pun. Al- 
Akh yang mulia dan pelopor murabbi, Muhammad 
Abdul Hamid Ahmad, salah seorang yang memenuhi 
janjinya kepada Allah Ta'ala. Inilah sangkaanku dan saya 
tidak menganggap seorang pun bersih dari dosa. 

Ustadz Muhammad Abdul Hamid Ahmad 
merupakan salah seorang tokoh Ikhwanul Muslimin 
generasi awal. Dialah orang pertama yang menyebarkan 
fikrah Ikhwan di kalangan mahasiswa Universiti Mesir 
dan menghimpun mereka di bawah panji-panji tauhid. 
Kemudian para mahasiswa binaannya meneruskan 
dakwah dengan semangat, 
faham, dan istiqomah 
kepada ajaran Allah Ta'ala, 
sehingga dakwah tersebar 
di seluruh tempat belaj ar. 

Ustadz 

Muhammad Abdul Hamid 
yang istkpnah membawa 
risalah dakwah ini 
mengorbankan segala yang 
dimiliki. Dengan kekuatan 
masa mudanya, beliau 
mampu menyampaikan dakwah ke seluruh lapisan 
masyarakat tanpa ragu-ragu. Bahkan, tentangan yang 
menghadang j alannya, berkat kurma Allah Ta'ala, mampu 
beliau atasi. 

Ketika pemikiran yang memusuhi Islam tersebar 
dan mulai wujud, keiana mendapat sumbangan 
ekonomi daripada dunia antarabangsa, 
Muhammad Abdul Hamid Ahmad menghimpun 
barisan kaum muslimin, meninggikan kalimah 
Allah Ta'ala, bersabar dan meningkatkan kesabaran, 
serta bekerja tanpa mengenal penat lelah sehingga 
beliau bertemu Allah Ta'ala. Beliau tidak 
pernah mengubah sikap dan keyakinannya, 
sehingga mampu mewariskan keyakinannya 
kepada generasi muda dambaan umat. Akhirnya, 
generasi muda binaannya inilah yang berperanan 
menyambung risalah kepada generasi berikutnya. 

Al-Akh Muhammad Abdul Hamid 
merupakan generasi awal yang menyebarkan 
dakwah Ikhwanul Muslimin di Iraq. Ketika 
menjadi guru madrasah di Iraq, beliau mula 
menabur benih dakwah, hingga tumbuh dan 
berkembang." 


Manhaj dan Sikap Muhammad Abdul 
Hamid Ahmad 

Ustadz Muhammad Abdul Hamid 
Ahmad menceritakan aktiviti-aktivitinya 
bersama saudara- saudaranya di perguruan 
tinggi, "Kami memerhatikan mahasiswa yang 
kelihatan shalih, lalu mengajaknya menghadiri 
kajian Islam di rumah Ustadz Imam Hasan Al- 
Banna. 

Untuk mengenali mahasiswa, kami 
mendirikan mushalla( Surau) di setiap fakulti. 
Sehingga mahasiswa muslim dapat 

melaksanakan shalat 
Zhuhur dan Ashar di 
mushalla. Kesempatan itu 
kami manfaatkan untuk 
mengajak mereka masuk 
kepada Ikhwan. 

Alhamdulillab, sebahagian 
besar mereka menyambut 
ajakan kami. Ketika itu, 
saya ditemani sahabatku 
Abdul Muhsin Al-Husaini, 
Abdul Hakim Abidin, 
Ibrahim Al-Uzaini, Muhammad Mahmud As- 
Sayyid Ghali, Abdul Muhsin Syarbi, Mahmud 
Abdul Halim, dan lain-lain. 

Ketika anggota Ikhwan dari kalangan 
mahasiswa bertambah banyak, persidangan kami 
berpindah ke pusat Ikhwanul Muslimin di 
Maidan Al-Khadlra 1 . Di dalam pertemuan ini 
kami mendengar ceramah Imam Asy- Syahid 
Hasan Al-Banna. 

Kami berhasil memilih ruang di fakulti untuk 
dijadikan mushalla dan markas dakwah. Ruang itu 
biasanya digunakan oleh tutor-tutor jurusan bahasa 
Inggeris untuk menyimpan nota-nota mereka. Kami 
meminta izin untuk menggunakan ruangan itu 
kepada dekan fakulti, Dr. Manshur Fahmi. J elas 
sekali, beliau memberikan izin. Lalu, fakulti yang 
didominasi tutor-tutor dari Inggeris itu, hanya ada 
satu yang berasal dari Mesir, dikejutkan oleh suara 
adzan Zhuhur yang dikumandangkan oleh beliau. 

Di dalam sebuah ceramah di depan mahasiswa 
Ikhwanul Muslimin Mesir pada tahun 1931, Imam Asy- 
Syahid Hasan Al-Banna berkata, "Di dalan 

muqaddimah sambutan ini, saya tidak lupa mengenang 
masa-masa yang penuh berkat. Empat tahun yang lalu, 
saya duduk bersama enam orang saudara kalian untuk 
mengkaji kewajiban mahasiswa terhadap Islam. Pada 
akhir tahun kedua, pertemuan ku dihadiri empat puluh 
mahasiswa. Akhir tahun ketiga, jumlah mereka mencapai 
tiga ratus orang. Dan, tahun keempat ini, jumlah kalian 
semakin bertambah. 1 Tanah yang baik akan 
menumbuhkan tanaman dengan seizin Tuhannya." 

Ustadz Ahmad Abu Syadi di dalam bukunya 
Riblati Ma'al jamaatish Shamidah berkata, "Allah 
Ta'ala menghendakiku berdekatan dengan Ustadz 
Muhammad Abdul Hamid Ahmad di dalam ujian pada 
tahun 1965. Kedekatan itu memberikan pelajaran yang 
sangat berharga kepadaku. Kerana, daripadanya saya 
memperoleh teladan yang jauh lebih baik daripada apa 
yang saya pelajari di dalam kajian sebelum ini. 

Beliau bagaikan lautan ilmu yang tidak bertepi. 
Beliau sering berbicara tentang dakwah yang beliau 
ceburi semenjak remaja dan sastera Muhammad Iqbal 
yang banyak beliau hafaz dan ungkap dengan penuh 
semangat, sehingga kami ikut terbawa-bawa. 

Beliau juga mengkaji hikmah-hikmah 
daripada Ibnu Atha'ullah As-Sakandari bersama 
kami. Bahkan beliau seringkah melantunkan hikmah- 
hikmah yang meneguhkan hati orang-orang 
tertindas, ketika bahaya mengancam, ujian 
menerjang, dan semua orang putus asa daripada 
kemenangan dan kemerdekaan. 

Di antara hikmah yang kami hafaz 
daripadanya ialah, 'Terlambatnya kumia Allah Ta'ala 
yang diminta secara terus-menerus tidak boleh 
membuatmu berputus asa. Kerana, Allah Ta'ala 
menjamin memberimu dengan pilihan- Nya, bukan 
berdasarkan pilihanmu, dan pada waktu yang Dia 
kehendaki, bukan pada waktu yang kamu 
kehendaki. Dia Dzat yang sangat berkuasa 
melakukan apa yang dikehendaki- Nya. Apabila 
Allah Ta'ala bersamamu, maka apa yang akan 
membahayakanmu? Apabila Allah Ta'ala 
memusuhimu, maka siapa yang akan menolongmu?" 

Ustadz Muhammad Abdul Hamid Ahmad 
telah mewariskan karya ilmiah, antara lain: 

1. Kalimatun wa Araa. 

2. FiWajhith Thufan. 

3. Al- 'Aqidah wa Hayati Rajulil 'Agidah. 


4. Dzikrayati. 

5. Al-Ihtimam wa Dawafi'il Qira'ah (penelitian). 

6. Al-Manzhurul Ijtima' I ft Dirasati Wasa- 
ilill'lam (penelitian). 

Ditambah beberapa risalah dan makalah 
yang dimuatkan oleh majalah An-Nadzir, Al- 
Ikhwan Al-Muslimun, Ad-Da'wah, Al-Mababits 
Al-Qadha'iyab, dan lainnya. 

Ustadz Muhammad Abdul Hamid pernah 
memberi komen tentang gurunya. Imam Asy- 
Syahid Hasan Al-Banna, "Kenangan bersama Asy- 
Syahid Imam Hasan Al-Banna rahimahullab 
adalah kenangan yang sangat manis. Beliau 
adalah salah satu tanda kebesaran Allah Ta'ala. 
Nama Hasan Al-Banna sangat tepat dengan orang 
yang menyandangnya. Beliau telah 
membangunkan dengan baik dan mentarbiyah 
dengan bijaksana. Karismanya merupakan karisma 
orang-orang bijak, ruhnya ruh para waii', 
firasatnya merupakan firasat orang-orang pilihan, 
kalimat-kalimatnya mengandungi banyak inspirasi, 
dan nasihat-nasihatnya umpama cahaya dan ubat. 
Dengan mengenalinya, saya mengenal sifat 
kejantanan dalam diri lelaki, kepimpinan dalam 
pemimpin, dan Islam pada orang muslim. Saya 
berbaiat kepadanya untuk memperjuangkan 
Islam dan menyeru manusia pada Allah Ta'ala,. 

Rasul- Nya, Al-Qur'an, dan Sunnah Nabi- Nya; 
baik ketika di Mesir, Iraq, J ordan, dan Arab Saudi. 
Segala puji bagi Allah Ta'ala yang memberiku taufiq 
untuk mengikuti dakwah yang lebih baik dari dunia dan 
seisinya ini. Saya mohon kepada Allah Ta'ala agar 
dilindungi daripada fitnah dan diteguhkan, agar tetap di 
jalan dakwah, hingga bertemu dengan- Nya dalam 
keadaan redha dan diredhai. " 

Ustadz Muhammad Abdul Hamid Ahmad tidak 
meninggalkan Makkah setelah masa persaiaannya, 
sehingga menemui ajal yang telah ditentukan. Beliau 
pulang ke rahmatullah pada 4 Mei 1992, setelah 
menderita sakit barah selama satu bulan. Beliau 
dishalatkan di Masjidil Haram dan dikebumikan di 
pekuburan Al- Mu' allah Makkah Al-Mukarramah. 
Semoga Allah Ta'ala merahmatinya dengan rahmat 
yang luas dan menempatkannya di syurga yang luas, 
sebagai balasan atas jasa-jasanya terhadap umat Islam. 

WANITA DALAM 
AL QTIRAN 



Ikhwan tercinta, 
saya sampaikan salam 
penghormatan Islam, 
salam penghormatan 
dari Allah, yang baik 
dan diberkati: assalamu 'alaikum wa rahmatullah wa 


barakatuh. 



ita memuji 
Allah swt. 
Kita ucapkan 
selawat dan salam untuk 
junjungan kita Nabi 
Muhammad, segenap 
keluarga dan 

sahabatnya, serta siapa 
saja yang 

menyerukan dakwahnya 
hingga hari kiamat. 


Ikhwan tercinta, tema kajian kita pada malam ini 
adalah "Wanita dalam Al-Qur'anul Karim." 

Kita telah mulai siri kajian kita tentang 
kandungan Al-Qur'anul Karim. Kajian siri ini telah 
lama dijalankan. Hal ini memang wajar kerana 
kandungan kitab Allah ini secara keseluruhan adalah 
kebaikan semata. Orang yang membaca kitab Allah swt. 
pasti merasa seakan-akan berada dalam kebun-kebun 
yang penuh dengan buah-buahan yang dapat 
dipetiknya. Mengenai hal ini, Ikhwan sekalian, saya 
teringat ucapan Sayidina Abdullah bin Mas'ud, "J ika 
kamu membaca Al-Qur'an 'Alif Lam, Haa MiinT, 
seakan-akan kamu berada di kebun-kebun yang 
dipenuhi berbagai-bagai buah-buahan." 

Kitab Allah swt. dengan gayanya yang khas dan 
indah, memiliki komposisi unik yang tidak mungkin 
dapat ditemui kecuali pada-nya. Logik yang cermat 
dalam bentuk ungkapan yang paling indah digunakan 
untuk membahas tema-tema, walaupun tema yang 
paling remeh. Seakan-akan seseorang berada di salah 
satu koleksi logik yang paling kuat. 

Ikhwan, sesungguhnya barangsiapa membaca 
sejarah bangsa-bangsa, nescaya mereka akan 
menemui bahawa manusia itu mempunyai 
pandangan yang berbeza-beza terhadap wanita. 


Perbezaan itu sampai pada kategori mengundang 
kehairanan. la akan menemui bahawa sebahagian 
dari mereka, misalnya, ada yang menganggap bahawa 
wanita adalah budak/ hamba. Ada yang 
menganggapnya sebagai sampah, dan ada pula 
sebahagian kelompok yang tidak memandang wanita 
selain sebagai hiburan dan permainan. Hal itu 
masih berlaku, bahkan dalam pandangan bangsa- 
bangsa moden yang mengisytiharkan bahawa 
kebanggaan terbesarnya adalah penghormatan 
terhadap martabat wanita, kebangkitan kaum 
wanita, dan penyempurnaan hak-hak kaum 
wanita. Di kalangan bangsa-bangsa ini sendiri, 
wanita dan kedu-dukan wanita tidak mencapai 
tingkat yang menjadikannya dapat memperoleh 
hak atau mendapat posisinya yang sebenar. 

Anda mungkin hairan. Saudara-saudara, 
bahawa masyarakat Arab memiliki pandangan dan 
penilaian yang bercampur aduk tentang wanita. 
Pernah terjadi, di mana masih terdapat beberapa 
kabilah Arab, mereka menganggap wanita sebagai 
manusia yang mempunyai hak sebagaimana 
manusia kini, sehingga mereka kadang-kadang 
mengambil pendapatnya dan kadang-kadang 
memberinya kebebasan memilih. 

Ada beberapa contoh mengenai hal itu, 
Syamas bin La'iy, seorang pemuka salah satu 
kabilah Arab, pernah dicela dengan keras oleh 
seorang penyair. Ketika penyair tersebut berjaya 
ditangkap- nya, la ingin membunuhnya, la menemui 
ibunya dengan muka ber- seri- seri. Ibunya berkata, 
"Aku melihat di wajahmu tergambar tanda-tanda 
kegembiraan." la menjawab, "Benar Ibu. Saya telah 
berjaya menangkap penyair yang telah 
mencelaku." "Apa yang akan kau lakukan?" 
tanyanya, la menjawab, "Tentu saja, saya akan 
membunuhnya." Ibunya berkata, "Di manakah 
kearifan dan kepintaranmu, wahai putra La'iy? 
Seorang penyair berkata tentang dirimu, sedang- kan 
perkataannya tersebar di tengah-tengah 
masyarakat, lantas sia-pakah yang kau anggap dapat 
menghapuskan celaannya ini?" "J ika tidak 
demikian, lalu apa yang harus saya lakukan?" 
tanyanya. Ibunya menasihati, "Perlakukan dia 
dengan penuh hormat, wahai Syamas. 
Perlakukanlah dia dengan baik, lantas biarkanlah dia 
sendiri yang menghapus celaan yang pernah 

dilontarkan kepadamu. Jika tidak demikian, maka 
tidak akan ada orang yang dapat menghapuskan 
celaannya yang telah melekat padamu selama- 
lamanya." 

Syamas bin La'iy benar-benar melaksanakan 
pesan ibunya dan mengikuti sarannya. Padahal ia 
hanyalah seorang wanita. 

Ikhwanku, saya katakan, di saat wanita pada 
sebahagian kabilah diperlakukan demikian, beberapa 
kabilah yang lain justeru mempunyai kebiasaan 
mengubur anak perempuan hidup-hidup dan 
mengurung wanita di rumah dengan peraturan yang 
ketat dan keras. Susunan bangsa Arab dalam 
memandang wanita dan kedudukannya mempunyai 
beberapa keragaman. 

Kerana itu, sungguh 
mengagumkan, ternyata Al-Qur'an 
mendatangkan pandangan yang 
merupakan puncak ketinggian dan 
peng-hargaan terhadap status sosial 
wanita. Pandangan tersebut meletak- 
kan masalah secara profesional dan 
membahasnya dengan berani dan 
kukuh. 

PRINSIP-PRINSIP TEORI 

Ikhwan sekalian, masalah ini adalah masalah 
kemanusiaan yang paling penting, dibahas oleh Al- 
Qur'anul Karim dengan pembahasan yang penuh 
keyakinan, kejelasan, keberanian, dan kebenaran. 

Allah swt. berfirman, "Hai manusia, bertaqwalah 
kepada Tuhan kalian yang telah menciptakan kalian 
dan satu jiwa, dan dari pada-nya Allah menciptakan 
isterinya, dan dari keduanya Allah 
memperkembangbiakkan laki-laki dan wanita dengan 
banyak. Maka bertaqwalah kepada Allah yang dengan 
nama-Nya kalian saling meminta satu sama lain dan 
(peliharalah) hubungan silaturahim. Sesungguh- nya 
Allah selalu menjaga dan mengawasi kalian." (An- 
Nisa: 1) 

Ayat yang mulia ini. Saudara-saudara, 
mengisahkan kepada kita dengan jelas sekali bahawa 
asal-usul seluruh manusia adalah satu. Seluruh 
manusia berasal dari satu orang. Kemudian dari satu 
orang ini, Allah menciptakan isterinya. Laki-laki dan 
wanita mempunyai asal-usul dari satu orang. Dari 



sini, wahai Akhi, Anda menemui bahawa Islam telah 
meletakkan permasalahan ini di atas satu prinsip. 
Wanita dan laki-laki bermula dari asal yang sama 
dan dari bahan asas yang sama. "Sebahagian dari 
kalian merupakan bahagian dari yang lain." Pnnsip 
dalam masalah ini adalah persamaan. 

Dalam surah Asy- Syura, Allah swt. berfirman, 
"Dia memberikan anak-anak perempuan kepada 
siapa yang Dia kehendaki dan memberikan anak- 
anak laki-laki kepada siapa yang Dia kehendaki. 
Atau Dia menganugerahkan kedua- dua jenis laki- 
laki dan perempuan (kepada siapa yang 
dikehendaki- Nya), dan Dia menjadikan mandul 
siapa yang Dia kehendaki. Sesungguhnya Dia 
Maha Mengetahui lagi Maha Berkuasa." (Asy- 

Syura: 49-50) 

Jadi, wahai Akhi, Anda 
menemui bahawa Allah swt. 
mendahu-lukan penyebutan 
anak-anak perempuan dalam 
firman- Nya, dan menyebutnya 
sebagai anugerah yang 
diberikan kepada siapa yang 
Allah kehendaki di antara 
hamba- hamba- Nya. Allah juga 
menyebut anak-anak laki-laki 
sebagai anugerah yang diberikan kepada siapa yang 
Allah kehendaki di antara hamba- hambaNya. Sama 
saja, tidak kira anak yang dimiliki seseorang itu 
perempuan semuanya atau laki-laki semuanya, 
atau perempuan dan laki-laki, maka itu merupakan 
kumia dan anugerah Allah. J ika kita 
memperhatikan urutan penyebutan antara 
perempuan dan laki-laki. Anda mendapati bahawa 
ayat tersebut permulaannya dengan menyebut 
perempuan. Hal ini untuk menghilangkan syubhat 
yang menganggap kekurangan pada perempuan. 
Dalam ayat ketiga, Allah swt. berfirman, 
"Sebahagian dari kamu merupakan bahagian dari 
yang lain." Persamaan tidak berhenti pada 
kandungan secara umum ini, tetapi lebih dari itu 
juga termasuk dalam persoalan hukum. Wahai 
Akhi, Anda menemui ayat yang mulia mengatakan, 
"(Pahala dari Allah) itu bukanlah menurut angan- 
anganmu yang kosong dan tidak (pula) menurut 
angan-angan Ahli Kitab. Barangsiapa yang 
mengerjakan kejahatan, nescaya akan diberi 


Wanita dan lelaki bermula dari 
asal yang sama dan dari bahan 
asas yang sama. "Sebahagian dari 
kalian merupakan bahagian dari 
yang lain." Prinsip dalam 
masalah ini adalah persamaan. 

pembalasan dengan kejahatan itu dan ia tidak 
mendapat pelindung dan tidak (pula) penolong baginya 
selain dari Allah. Barangsiapa mengerjakan amal-amal 
soleh, baik laki-laki mahupun wanita sedang ia orang 
yang beriman, maka mereka itu masuk ke dalam 
surga dan mereka tidak dianiaya walau sedikit pun." 
(An-Nisa 1 : 123-124) 

Di sini Anda menemui bahawa Allah Yang 
Maha Benar swt. telah menegaskan bahawa asal-usul 
lelaki dan wanita adalah satu sumber, dan nilai umum 
dalam penghitungan dan pembebanan adalah satu 
sumber yang lain pula. Di tempat lain, wahai Akhi, 
Anda mendengar firman Allah swt., "Di antara tanda- 
tanda kekuasaan- Nya adalah Dia mendptakan untuk 
kalian isteri-isteri dari jenis kalian sendiri, agar kalian 
cenderung dan merasa tenteram kepadanya, dan 
dijadikan- Nya di antara kalian rasa cinta dan kasih 
sayang." (Ar-Rum: 21) 

J ika kita perhatikan ayat ini, wahai Akhi, nescaya 
kita mendapati bahawa 
kecenderungan dan perasaan 
tenteram antara lelaki dan 
wanita ditegaskan di sini. Di 
tempat lain Allah swt. 
berfirman, "Dialah yang 
mendptakan kalian dari satu 
jiwa, dan dari jiwa itu Dia 
menjadikan isterinya agar ia 
merasa tenteram kepadanya." 

(Al-A'raf: 189) 

Ketenteraman, 

ketenangan, dan perlindungan. 

Itulah kata-kata yang paling tepat untuk 
menggambarkan hubungan antara lelaki dan wanita. 
Seorang wanita, wahai Akhi, berlindung kepada 
suaminya untuk memperoleh kekuatan dan 
kehidupan, sedangkan lelaki berlindung kepada 
isterinya untuk memperoleh kedntaan dan 
kehidupan. Al-Qur'anul Karim menegaskan hal ini 
dengan ungkapan yang paling tinggi nilainya, dan 
menegaskan bahawa hal ini adalah salah satu tanda 
kekuasaan Allah serta salah satu nikmat dan kumia- 
Nya. "Dan di antara tanda-tanda kekuasaan- Nya 
adalah Dia mendptakan untuk kalian isteri-isteri dari 
jenis kalian sendiri, agar kalian merasa cendemng 
dan tenteram kepadanya. Dan dijadikan- Nya di 



antara kalian rasa dnta dan kasih sayang." (Ar- 
Ruum: 21) 

Dengan prinsip-prinsip teori ini, kita mendapati 
bahawa Al-Qur'anul Karim telah menghapus mitos- 
mitos pelbagai bangsa terdahulu yang menyatakan 
bahawa bahan asas wanita dari tanah yang berbeza 
dari bahan asas lelaki dan bahawa wanita bukan 
dari jenis laki-laki. Islam telah menghapuskan dan 
menghancurkan mitos-mitos ini dengan setuntas- 
tuntasnya. 

PRAKTIK NYATA 

Adapun dari segi praktiknya secara nyata, 
wahai Akhi, lelaki adalah manusia dan wanita 
adalah manusia juga, lelaki mempunyai tugas dan 
wanita juga mempunyai tugas. Kita mendapatkan 
bahawa Allah swt. telah menegaskan tentang 
keadaan struktur keluarga. "Mereka (kaum wanita) 
mempunyai hak yang seimbang dengan 

kewajipannya 
menurut cara yang 
ma'ruf. Tetapi para 
suami mempunyai 
satu daijat 

kelebihan daripada 
mereka." (Al- 
Baqarah: 228) 

Al-Qur'an 
menegaskan 
bahawa keluarga 
adalah urusan 
mereka berdua dan 
terdiri dari keduanya. Hanya kepemimpinannya 
sahaja berada di tangan suami. "Kaum laki-laki 
adalah pemimpin bagi kaum wanita, oleh kerana 
Allah telah melebihkan sebahagian mereka ke atas 
sebahagian yang lain dan kerana mereka telah 
menafkahkan sebahagian dari harta mereka." (An- 
Nisa 1 : 34) 

Hal itu, wahai Akhi, lantaran harus ada 
amanah yang akan diper- tanggungj awabkan . 
Pertanyaannya di sini, siapakah yang lebih ber-hak 
menjadi pemimpin, laki-laki atau perempuan? Laki- 
laki yang kuat, keras, dan hidup dengan akalnya, 
ataukah wanita yang lembut dan hidup dengan 
emosi, hati, dan perasaannya? Tidak diragui 

bahawa tanggungjawab, beban, dan tugas ini 
diserahkan kepada laki-laki. Saudara, inilah 
perbezaan antara Islam dan peradaban Barat. Dalam 
masalah ini, wahai Akhi, Anda mene-mui bahawa 
Islam telah mengikuti hukum tabiat dan logik. Kepe- 
mimpinan di dalamnya berada di tangan laki-laki 
kerana ia lebih mampu melaksanakannya. Namun ini 
bukan bererti sikap semena-mena (berlaku tiba-tiba 
tanpa sebarang alasan) atau zalim. Di sini saya 
teringat tentang sebuah kisah unik tentang Sayidina 
Abdullah bin Abas ra. Nafi' pernah melihat beliau 
mencukur janggutnya yang panjangnya melebihi satu 
genggaman. Maka Nafi' menegurnya, "Takutlah 
kepada Allah, takutlah kepada Allah, wahai Ibnu 
Abbas. Sesungguhnya orang rela menunggang unta 
dari berbagai-bagai 
penjuru jazirah, datang 
kepadamu dan bertanya 
tentang gama dan Al- 
Qur'an, sedangkan 

engkau sendiri berbuat 
seperti itu." Ibnu Abbas 
menjawab, "Celaka kamu, 
wahai Nafi 1 . Sungguh, 
saya ini melaksanakan 
apa yang diperintahkan 
oleh Allah, kerana itu saya 
berdandan untuk isteriku sebagaimana dia 
berdandan untukku." Nafi' berkata, "Kalau begitu, 
sebutkan kepa-daku alasannya dari Kitabullah." Beliau 
berkata, "Dan mereka (isteri-isteri) itu mempunyai 
hak yang seimbang dengan kewajipannya, menurut 
cara yang ma'ruf. " 

Namun demikian kita juga mengetahui bahawa 
berlebihan dalam berhias itu juga dicela secara syar'i. 
Demikianlah, wahai Akhi, ketika Al-Qur'anul Karim 
menegaskan hak kepemimpinan laki-laki atas 
wanita, hal itu tidak bererti mengurangkan hak 
wanita, atau lebih mengutamakan laki-laki 
daripadanya. Hak ini semata-mata untuk meletakkan 
perkara sesuai dengan posisinya. 

Al-Qur'anul Karim juga menetapkan bahawa 
penyaksian seorang wanita sama dengan separuh 
penyaksian laki-laki. "Dan persaksikanlah dengan dua 
orang saksi dari orang lelaki di antaramu. J ika tidak 
ada dua orang lelaki, maka (boleh) seorang lelaki dan 
dua orang pe-rempuan dari saksi-saksi yang kamu 



redhai, supaya jika seorang lupa maka seorang lagi 
mengingatkannya." (Al-Baqarah: 282) 

Dalam menetapkan hukum ini, wahai Akhi, 
Al-Qur'anul Karim telah menetapkan sesuai dengan 
komposisi dan karakteristik wanita yang hidup 
dengan emosi, hati, dan perasaannya yang halus, 
yang mudah terpengaruh oleh sikap kasar. 
Wanita itu lebih mudah tersentuh perasaannya 
dibandingkan dengan lelaki, dan lebih mudah lupa 
daripada laki-laki. Dalam pengadilan-pengadilan 
Barat, mereka mengatakan, bahawa orang-orang 
yang bersumpah, jika di antara mereka ada wanita, 
sedangkan kes yang terjadi itu sangat menyentuh 
perasaan, maka wanita-wanita yang bersumpah itu 
harus meninggalkan ruangan. Mereka kemudian 

duduk menangis 

lantaran syarat di dalam 
kes tersebut yang 
dikemukakan dan 

dimintakan 
keputusannya dari 
mereka. Tangisan ini 
bererti bahawa mereka 
telah mengeluarkan 
penilaian dengan nyata, 
meskipun prosedur 
perundang- undangan 
belum dilaksanakan secara lengkap. 

Wahai Akhi, mudah terpengaruh dan 
mudah lupa merupakan karakter yang nyata dan 
kudrat dari seorang wanita. Kerana itu, Allah Yang 
Maha Benar swt. menetapkan jaminan dalam 
penyaksian. "...supaya jika seorang lupa maka 
seorang lagi mengingatkannya." (Al-Baqarah: 282) 

Wahai Akhi, dari segi pelaksanaan. Anda 
menemui bahawa Al-Qur'anul Karim telah 
memerintahkan wanita untuk menahan 
pandangannya dan memerintahkan lelaki juga 
melakukan hal yang sama. "Katakan kepada kaum 
lelaki yang beriman, hendaklah mereka menahan 
sebahagian dari pandangan mereka dan menjaga 
kemaluan mereka. Demikian itu lebih suci bagi 
mereka. Sesungguhnya Allah mengetahui apa yang 
kalian perbuat. Dan katakan kepada kaum wanita 
yang beriman, hendaklah mereka menahan 
sebahagian dari pandangan mereka dan menjaga 
kemaluan mereka." (An-Nur: 30-31) 

J adi, Allah Yang Maha Benar swt. di samping 
berwasiat kepada kaum lelaki yang beriman dengan 
wasiat ini, juga berwasiat kepada kaum wanita yang 
beriman dengan wasiat yang sama. Namun, kerana 
wanita itu berposisi sebagai makhluk yang lemah 
lembut, merupakan salah satu objek kenikmatan 
lelaki, dan keindahan, maka Allah 
memerintahkannya agar mengenakan hijab. "Dan 
janganlah mereka menampakkan perhiasan mereka 
kecuali apa yang biasa nampak darinya. Hendaklah 
mereka melabuhkan tudung mereka ke dada mereka 
dan janganlah mereka menampakkan perhiasan 
mereka kecuali kepada suami mereka 
atau bapa mereka, atau bapa suami 
mereka, atau anak-anak mereka, atau 
anak-anak suami mereka, atau 
saudara-saudara mereka, atau anak- 
anak saudara mereka, atau anak-anak 
saudari mereka, atau wanita-wanita 
beriman, atau budak-budak yang 
mereka miliki, atau para pembantu 
laki-laki yang sudah tidak memiliki 
keinginan terhadap wanita atau anak- 
anak yang belum mengerti tentang 
aurat wanita." (An-Nur: 31) 

Setelah itu, Al-Qur'an mengatakan, "Dan 
janganlah mereka memukul kakinya agar 
diketahui perhiasan yang mereka sembunyikan. 
Dan bertaubatlah kamu sekalian kepada Allah, hai 
orang-orang yang beriman supaya kamu beruntung." 
(An-Nur: 31) 

J adi, wahai Akhi, Islam telah memerintahkan 
kepada wanita untuk menutup perhiasannya 
kecuali di hadapan mereka yangmempunyai 
hubungan mahram, sebagaimana yang telah 
dijelaskan dalam ayat-ayat yang mulia dari kitab 
Allah itu. 

KESIMPULAN 

Prinsipnya, wahai Akhi, wanita dan lelaki itu 
saling memberikan ketenteraman, yang di sebaliknya 
terdapat hikmah dari Allah Yang Maha Benar, iaitu 
untuk melahirkan anak-anaknya dan agar 
memakmurkan dunia. Barangsiapa keluar dari tujuan 
ini, ia bererti telah melakukan kerosakan di bumi. 
Jadi, harus ada perincian hubungan antara wanita 
dan lelaki; siapakah yang diberi pembatasan, dan 
siapa pula yang diberi kebebasan. Pembatasan untuk 



pihak yang lemah lembut dan tidak mampu 
menanggung beban berat, sedangkan kebebasan 
diberikan kepada pihak yang kuat dan memiliki 
karakter tubuh yang mendukungnya menunaikan 
tugas perjuangan. J adi. Islam tidak pernah 
menzalimi, tetapi melindungi kehormatan, 
kesucian, dan hak-hak wanita, seraya merangkai 
ketenteraman hubungan antara wanita dan lelaki. 

Anda, wahai Akhi, tidak akan menemukan 
susunan apa pun yang sejak semula memberikan 
keluasan gerak bagi wanita, kecuali dalam syariah 

Islam. Anda tidak akan menemui 
hal itu, sekalipun dalam undang- 
undang Perancis yang tidak 
memberikan hak penuh kepada 
wanita untuk mengelola hartanya 
sendiri. 

Islam datang dengan 
membawa keputusan ini: "Allah 
berwasiat kepada kalian tentang 
warisan anak-anak kalian, iaitu 
bahagian seorang anak laki-laki 
sama dengan bahagian dua orang anak 
perempuan." (An-Nisa 1 : 11) 

Hal itu, wahai Akhi, lantaran ada hikmah 
yang dalam, iaitu bahawa Allah swt. menjadikan 
wanita sebagai pihak yang disantuni dan diberi 
nafkah, sedangkan laki-laki dituntut untuk 
memberikan nalkah. Tetapi, kerana wanita masih 
mempunyai hubungan kekeluargaan, maka ia juga 
harus memperoleh warisan, demi mewujudkan 
keadilan yang sempurna. Kerana itulah ia masih 
mendapatkan separuh bahagian dari anak laki-laki. 

Sebagai ringkasan dari apa yang telah saya 
sampaikan dalam masalah ini, Ikhwan sekalian, 
saya hendak katakan bahawa Islam pada dasarnya 
telah menjadikan wanita setara dengan lelaki 
dalam asal-usul, keberadaan, dan hak-haknya 
secara umum. Islam mengakui adanya hubungan 
timbal- balik antara wanita dengan lelaki. Kemudian 
Islam menetapkan kewajipan-kewajipan dan 
aturan-aturan yang wajib dilaksanakan oleh wanita 
di atas suatu asas yang menjaga kehormatan wanita, 
mengiringi karakter-karakter khusus yang 
dianugerahkan Allah kepada kaum wanita. 


Sebagai ringkasan dari apa 
yang telah saya sampaikan 
dalam masalah ini, Ikhwan 
sekalian, saya hendak katakan 
bahawa Islam pada dasarnya 
telah menjadikan wanita 
setara dengan lelaki dalam 
asal-usul, keberadaan, dan hak- 
haknya secara umum. 

Kemudian Islam mendidiknya dengan 
pendidikan yang seutuhnya, dan menjadikan isteri- 
isteri Nabi sebagai teladan yang sempurna. "Wahai 
isteri-isteri Nabi, kalian tidaklah sama dengan wanita 
lain, jika kalian bertaqwa. Maka janganlah kalian 
lembut dalam berbicara sehingga berkeinginanlah 
orang yang ada penyakit dalam hatinya, dan 
ucapkanlah perkataan yang baik, 11 (Al-Ahzab: 32) 


karakter manusia serta realiti kehidupan seiring 
sejalan, sebagaimana yang telah didptakan oleh 
Tuhan manusia dan kehidupan Itu sendiri. 

Semoga Allah senantiasa melimpahkan 
selawat dan salam kepa-da penghulu kita: 
Muhammad, segenap keluarga, dan sahabatnya. 

Hassan Al Banna 


Kemudian, Allah juga menyertakan isteri-isteri 
kaum mukminin pada umumnya beserta isteri-isteri 
Nabi. "Wahai Nabi, katakanlah kepada isteri- 
isterimu, putri-putrimu, dan isteri-isteri kaum 
mukminin, hendaklah mereka mengulurkan 
jilbabnya ke seluruh tubuh mereka." (Al-Ahzab: 59) 

Anda, wahai Akhi, menemui bahawa Allah 
Yang Maha Benar swt. telah menjadikan wanita 
sebagai perumpamaan bagi orang-orang beriman 
dan orang-orang kafir. "Allah membuat isteri Nuh 
dan isteri Luth sebagai perumpamaan bagi orang- 
orang kafir. Kedua- nya berada di bawah pengawasan 
dua orang hamba yang soleh di antara hamba-hamba 
Kami; lalu kedua isteri itu berkhianat kepada kedua 
suaminya, maka kedua suaminya tiada dapat 
membantu mereka sedikit pun dari (seksa) Allah; dan 
dikatakan (kepada keduanya), 'Masuklah ke neraka 
bersama orang-orang yang masuk neraka. 1 Dan 
Allah membuat isteri Fir'aun perumpamaan bagi 
orang-orang yang beriman, ketika ia berkata, 'Wahai 
Tuhanku, bangunlah untukku sebuah rumah di sisi- 
Mu dalam surga dan selamatkanlah aku dari Fir'aun 
dan perbuatannya dan selamatkanlah aku dari kaum 
yang zalim.'" (AtTahrim: 10-11) 

Setelah ini, wahai Akhi, Anda menemui 
perpaduan yang indah: "Sesungguhnya laki-laki dan 
perempuan yang muslim, laki- laki dan perempuan 
yang mukmin, laki-laki dan perempuan yang tetap 
dalam ketaatannya, laki-laki dan perempuan yang 
benar, laki-laki dan perempuan yang sabar, laki-laki 
dan perempuan yang khusyu', laki-laki dan 
perempuan yang bersedekah, laki-laki dan 
perempuan yang berpuasa, laki-laki dan perempuan 
yang meme-lihara kehormatannya, serta laki-laki dan 
perempuan yang banyak menyebut (nama) Allah, 
Allah telah menyediakan untuk mereka ampunan 
dan pahala yang besar." (AlAhzab: 35) 


a 


Ikhwan sekalian, saya 
hendak katakan bahawa 
Islam pada dasarnya 
telah menjadikan wanita 
setara dengan lelaki 
dalam asal-usul, 
keberadaan, dan hak- 
haknya secara umum. 
Islam mengakui adanya 
hubungan timbal -balik 
antara wanita dengan 
lelaki . 

- Mereka Yang Telah Pergi adalah Kaiya 
Al- Mustasyar Abdullah Al-Aqil berdasarkan 
pengalaman dan kajian beliau tentang tokoh- 
tokoh pembangun Islam. 

- Hadith Tsulasa' adalah ceramah Imam 
Hassan Al- Banna di pusat Ikhwanul Muslimin 
di Kaherah pada setiap hari Selasa hasil nota 
karangan Ahmad Isa 'Asyur. 

Adalah kenyataan, wahai Akhi, bahawa Islam 
tidak pernah berbuat sia-sia dan zalim. Islam dan 

